Document ID: 32007D0239

32007D0239
L 104/32
SLUŽBENI LIST EUROPSKE UNIJE
05.03.2007.
ODLUKA VIJEĆA
od 5. ožujka 2007.
o stajalištu Zajednice o Odluci Zajedničkog odbora br. 1/2007 iz Privremenog sporazuma o trgovini i s njom povezanim pitanjima između Europske zajednice, s jedne strane, i Republike Albanije, s druge strane, o usvajanju poslovnika Zajedničkog odbora uključujući nadležnost i strukturu radnih skupina EZ-Albanija
(2007/239/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 300. stavak 2. drugi podstavak,
Uzimajući u obzir Sporazum između Europske ekonomske zajednice i Republike Albanije o trgovini i trgovačkoj i gospodarskoj suradnji (1) (dalje u tekstu „Sporazum”), koji je stupio na snagu 1. prosinca 1992., a posebno njegov članak 18.,
uzimajući u obzir Privremeni sporazum o trgovini i s njom povezanim pitanjima između Europske zajednice, s jedne strane, i Republike Albanije, s druge strane (2) (dalje u tekstu „Privremeni sporazum”), koji je potpisan 12. lipnja 2006., a posebno njegove članke 42. i 43.,
uzimajući u obzir prijedlog Komisije,
budući da:
(1)
Privremeni sporazum stupio je na snagu 1. prosinca 2006.
(2)
Članak 42. Privremenog sporazuma predviđa da Zajednički odbor osnovan Sporazumom nadgleda primjenu i provedbu Privremenog sporazuma.
(3)
Članak 43. treći podstavak Privremenog sporazuma predviđa da Zajednički odbor donosi vlastiti poslovnik.
(4)
Članak 18. stavak 1. točka (e) Sporazuma predviđa da Zajednički odbor može odlučiti osnovati radne skupine.
(5)
Imenovanje, sastav, nadležnosti i strukturu radnih skupina trebalo bi utvrditi u poslovniku Zajedničkog odbora.
(6)
Zajednica bi trebala odrediti stajalište koje će zauzeti unutar Zajedničkog odbora u vezi s donošenjem poslovnika,
ODLUČILO JE:
Jedini članak
Stajalište koje će Zajednica zauzeti unutar Zajedničkog odbora iz članka 42. Privremenog sporazuma o trgovini i s njom povezanim pitanjima između Europske zajednice, s jedne strane, i Republike Albanije, s druge strane, temelji se na nacrtu Odluke Zajedničkog odbora priloženom ovoj Odluci.
Sastavljeno u Bruxellesu 5. ožujka 2007.

Labels: 10
18
15